CELEX: 62015TB0235
Language: da
Date: 2015-09-01 00:00:00
Title: Sag T-235/15 R: Kendelse afsagt af Rettens præsident den 1. september 2015 — Pari Pharma mod EMA (Særlige rettergangsformer — aktindsigt — forordning (EF) nr. 1049/2001 — dokumenter i EMA’s besiddelse, der vedrører oplysninger indgivet af en virksomhed i forbindelse med dennes ansøgning om markedsføringstilladelse for et lægemiddel — afgørelse om at give en tredjemand aktindsigt i dokumenterne — begæring om udsættelse af gennemførelse — uopsættelighed — fumus boni juris — interesseafvejning)

16.11.2015   
            
            
               DA
            
            
               Den Europæiske Unions Tidende
            
            
               C 381/42
            
         Kendelse afsagt af Rettens præsident den 1. september 2015 — Pari Pharma mod EMA
   (Sag T-235/15 R)
   ((Særlige rettergangsformer - aktindsigt - forordning (EF) nr. 1049/2001 - dokumenter i EMA’s besiddelse, der vedrører oplysninger indgivet af en virksomhed i forbindelse med dennes ansøgning om markedsføringstilladelse for et lægemiddel - afgørelse om at give en tredjemand aktindsigt i dokumenterne - begæring om udsættelse af gennemførelse - uopsættelighed - fumus boni juris - interesseafvejning))
   (2015/C 381/50)
   Processprog: engelsk
   
      Parter
   
   
      Sagsøger: Pari Pharma GmbH (Starnberg, Tyskland) (ved advokaterne M. Epping og W. Rehmann)
   
      Sagsøgt: Det Europæiske Lægemiddelagentur (EMA) (ved T. Jabłoński, N. Rampal Olmedo, A. Rusanov og S. Marino, som befuldmægtigede)
   
      Intervenient til støtte for sagsøgte: Novartis Europharm Ltd (Camberley, Det Forenede Kongerige) (ved advokat C. Schoonderbeek)
   
      Sagens genstand
   
   Påstand om, i det væsentlige, udsættelse af gennemførelsen af EMA’s afgørelse EMA/271043/2015 af 24. april 2015, hvorved en tredjemand i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43) gives aktindsigt i visse dokumenter, der indeholder oplysninger indgivet i forbindelse med en ansøgning om markedsføringstilladelse for lægemidlet Vantobra
   
      Konklusion
   
   
               1)
            
            
               Gennemførelsen af afgørelse EMA/271043/2015 fra Det Europæiske Lægemiddelagentur (EMA) af 24. april 2015 udsættes, for så vidt som der derved i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter gives aktindsigt til en tredjemand i vurderingsrapporten (EMA/CHMP/702525/2014) om Vantobras lighed med Cayston og TOBI Podhaler og i vurderingsrapporten (EMA/CHMP/778270/2014) om Vantobras kliniske overlegenhed i forhold til TOBI Podhaler.
            
         
               2)
            
            
               Det pålægges EMA ikke at udbrede de to rapporter, der er nævnt i punkt 1.
            
         
               3)
            
            
               Novaratis Europharm Ltd’s begæring om aktindsigt i alle sagens akter afslås.
            
         
               4)
            
            
               Afgørelsen om sagens omkostninger udsættes.